Den Vest-Sjællandske Avis, 1828-09-14
Communicationen imellem det sydlige Frankerige og den østlige Deel af Middelhavet vil nu herefter blive meget livfuld siden den Franske Expedition er afseilet til Grækenland. Da man har besluttet at Tropperne skulle leve der paa sammeMaade som de leve i Frankerige, og da man aldeles ikke giør Regning paa at finde nogen Ting der til Troppernes Underholdning, saa bringer man endog dertil saadanne Fornødenheder, som man ellers giør Regning paa at finde i et Land, som ikke er ganske ubeboet. – En Bayerisk Læge, som Kongen har tilladt at maatte følge med den Franske Expedition til Grækenland, har under 12. Aug, skrevet følgende Brev til sin Hiem stand: Den 5te d. M. afreiste jeg fra Marseille og har i 2 Dage tilbagelagt Veien hertil igiennem dette pragtfulde sydlige Landskab. En halv Miil fra Toulon snoer Landeveien sig igiennem uhyre Klipper hvis forunderlige Skabning og Spidser ganske ligne Takkerne i en Gleischer. Endelig aabner sig en viid og smuk Dal imod Sønden, ved Udgangen af hvilken den gamle Stad viser sig for Synet, og begrændser Horizonten. Denne, ellers altid livfulde Slette, var nu ganske opfyldt med Vogne og Mennesker, som vare bestemte til Morea og man kunde neppe faae Plads i Staden; dog fik jeg tilsidst et lidet Værelse, hvori det var saa mørkt, at jeg om Dagen maatte bruge Lys for at skrive. Disse Dage ere gyldne for Staden Toulon og hele Folkemængden er besiælet af en brændende Philhellenisk Iver. Havnen her med sine prægtige Krigskibe har et stort og anseeligt Udseende i Sammenligning med de ildelugtende Lagner i Marseille, med sine Coffardieskibe. Tredækkerne, Corvet terne og Briggerne ligge i lange Rader i det store Bassin. Horizonten er bedækket af de ankommende og afseilende Skibe; ved Strandbredden sees en larmende Vimmel af Officere, Soldater og Matroser. J Arsenalet aabner sig et uhyre Forraad af Kanoner og Vaaben, og Strandbredden bedækkes af Provisioner i Tønder, Sække og Pakker, som udbringes fra Magazinerne; langs med Rheden seer man Nat og Dag Røgen af de nyelig opførte Bageovne for at bage Tvebakker til Expeditionen. Fuld af Beundring og Forbauselse betragter jeg denne umaadelige Tummel, som endskiøndt den synes ikke at være noget andet end en grændseløs Forvirring, dog bevæger sig efter een Villie, thi Expeditionen har faaet Ordre at afgaae inden faa Dage. Jeg skal afseile med Briggen La Ruse, et lidet, men meget smuk Skib paa 10 Kanoner. Jgaar benytte de jeg Leiligheden til at seile fra Havnen ud paa Rheden; en uhyre Flade, som rundt omkring er indsluttet af Klipper og Casteller, paa hvilken den største Deel af Skibene ligge deels adspredte og deels i Rader. Naar man betragter Staden fra Havet af, saa seer man den ligge i en Halvkreds omgivet af temmelig høie Klipper. J Toulon ligesom i Marseille ere Hovedgaderne beplantede med tætte Alleer af Platauer, hvilket er overmaade behageligt i den uhyre Hede, da Solen her brænder med en næsten undstaaelig Varme, eftersom Byen ligger i et Hul og er omgivet af næsten nøgne Klipper. Man kiender næsten ikke noget til Regn i denne Aarstid; Aftenerne ere behagelige da Søevinden, saa begynder at blæse og især ere Nætterne herlige. Naturligviis hører og seer man intet uden hvad der angaaer Expeditionen; og alle ere oplivede af de meest livfulde Forhaabninger. De Gamle sammenligne denne Tummel og disse Udrustninger med Toget til Ægypten under Bonaparte. Den Tanke at lande paa Grækenlands Kyster, at forjage Tyrkerne fra Pelopones, at befrie Athen og Euboea og at trænge frem til Thermopylerne, opvækker den simple Soldats Phantasie og den ridderlige Aand hos denne saa bevægelige og energisk Nation er opvaagnet i sin fulde Styrke. Den største Jver og den fortræffeligste Aand bestæler Armeen, og de tappre Officere af den napoleonske Armee ere kun bange forat de ville faae for lidet at bestille, man taler om at Expeditionen skal forstærkes indtil 20,000 Mand. – Det hedder at en Fransk Brig er ankommen til Milos med nye Penge understøttelser for Grækerne fra den Franske Regiering. – J Smyrna circulerer et Skrift i det Tyrkiske Sprog, som har til Formaal at bevise, at Porten gierne kan skiænke Grækenland sin Friehed uden at handle imod Koranen. – Jfølge Breve fra Corfu bereder Jbrahim sig til at foretage Ødelæggelses-Tog inde i Morea istedetfor at rømme Halvøen, men det Græske Blad Bien beretter at hans Tropper kiøbe til høie Priser Levnetsmidler af Grækerne og at han har løsgivet 870 fangne Grækere Opstanden af hans Albanesiske Tropper har voldet ham megen Fortræd, men nu hedder det, at de ere blevne slagne af Jbrahims Arabiske Tropper i Passerne ved Klidi og at de ere blevne nødte til at retirere til Defileerne ved Corinth; Kolokothron lader Passerne besætte med sine Tropper imedens de passere derigiennem. J Fægtningen ved Klidi opfordrede begge Partier Grækerne til at fyre paa deres Modstandere; men disse forholdt sig ganske neutrale; der hersker saaledes den største Forvirring i Landet. – Den Engelske Capitain Mande, som commanderer Fregatten Glasgov, er ankommen til Portsmouth og har forladt Navarino den 21de Juni og Corfu den 3die Julii. Han fortæller, at Jbrahim havde dengang begivet sig med 1500 Mand af sine meest udsøgte Tropper til Patras, for at betvinge Albaneserne, som siden deres Rebellion havde der begaaet de frygteligste Excesser. Den største Deel af de Tyrkiske Ægyptiske Tropper befandt sig i den jammerligste og sørgeligste Tilstand i Navarino og Modon og maatte nære sig af Riis og Bønner, de havde i lang Tid ikke smagt Brød. Hele det tienstgiørende Mandskab i hans Armee kunde ikke anslaaes høiere end til 15,000 Mand. Hele Landet seer skrækkeligt ødelagt ud; frygtelige Jldebrande blussede Nat og Dag; Oliven træerne og Viinbiergene bleve huggede omkuld; Husene vare forladte og falde ned, og Elendigheden overgik alle Beskrivelser. J Havnen ved Navarino laae 6 Ægyptiske Krigskibe, hvoraf dog intet er større end en Corvet og et meget beskadiget Orlogskib. – Greven af Capodistria opholdt sig den 1ste Juli i Fæstningen Malvsiaa.